ŠALČININKŲ RAJONO SAVIVALDYBĖS TARYBA

SPRENDIMAS

DĖL ŠALČININKŲ RAJONO SAVIVALDYBĖS TARYBOS 2011 M. LAPKRIČIO 30 D. SPRENDIMO NR. T-252 „DĖL MOKESČIO UŽ VAIKŲ IŠLAIKYMĄ ŠALČININKŲ RAJONO SAVIVALDYBĖS IKIMOKYKLINIO UGDYMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, NUSTATYMO IR TVARKOS APRAŠO PATVIRTINIMO „ pakeitimo

2014 m. lapkričio 5 d. Nr. T-1244

Šalčininkai

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 16 straipsnio 2 dalies 37 punktu, Lietuvos Respublikos švietimo įstatymu, LR Euro įvedimo Lietuvos Respublikoje įstatymu, remdamasi Lietuvos Respublikos Vyriausybės 1995 m. rugpjūčio 31 d. nutarimu Nr.1170 „Dėl užmokesčio už vaikų išlaikymą ikimokyklinėse įstaigose“ (Žin., 1995, Nr. 73-1715; 2000, Nr. 2-45), Lietuvos Respublikos švietimo ir mokslo ministro 2011 m. kovo 31 d. įsakymu Nr. V-542 „Dėl Ikimokyklinio amžiaus mokinių ugdymo finansavimo 2011 m. tvarkos aprašo patvirtinimo“, Šalčininkų rajono savivaldybės taryba nusprendžia:

1. Pakeisti Šalčininkų rajono savivaldybės tarybos 2011 m. lapkričio 30 d. sprendimo Nr. T-252 „Dėl Mokesčio už vaikų išlaikymą Šalčininkų rajono savivaldybės ikimokyklinio ugdymo įstaigose, įgyvendinančiose ikimokyklinio ir priešmokyklinio ugdymo programas, nustatymo ir Tvarkos aprašo patvirtinimo“ 1, 2, 3 punktus ir išdėstyti juos taip:

 **„1.** Nustatyti mokestį už vaikų išlaikymą ikimokyklinio ugdymo įstaigose, dirbančiose 10 valandų:

**1.1** Mėnesinį mokestį už vaikų maitinimą, kurio dydis lygus suvartotų maisto produktų kainai per mėnesį.

**1.1.1.** Vienos dienos vaiko maitinimo planinė norma: lopšelio grupėse – iki 1,74 EUR; pusryčiai – 0,52 EUR; pietūs –0,87 EUR; pavakariai –0,35 EUR bei darželio grupėse – iki 2,03 EUR; pusryčiai – 0,61 EUR; pietūs – 1,01 EUR; pavakariai – 0,41 EUR.

**1.2.** Mokestį vaiko ugdymo reikmėms tenkinti:

**1.2.1.** Mėnesinį progresinį fiksuotą mokestį 5,79 EUR nepriklausomai nuo vaikų lankomumo, šioms ikimokyklinėms įstaigoms:

1.2.1.1. Šalčininkų lopšelis-darželis „Vyturėlis“;

1.2.1.2. Šalčininkų lopšelis-darželis „Pasaka“;

1.2.1.3. Eišiškių lopšelis-darželis „Žiburėlis“;

1.2.1.4. Jašiūnų lopšelis-darželis „Žilvitis“;

1.2.1.5. Baltosios Vokės lopšelis-darželis;

1.2.1.6. Zavišonių lopšelis-darželis „Varpelis“.

**1.2.2.** 0,29 Eur mokestį už kiekvieną dieną, išskyrus Tvarkos aprašo 9 punkte nurodytus atvejus, nepriklausomai nuo amžiaus grupės vaiko ugdymo reikmėms tenkinti šioms ikimokyklinėms įstaigoms:

1.2.2.1. Butrimonių lopšelis-darželis;

1.2.2.2. Dieveniškių lopšelis-darželis;

1.2.2.3. Jančiūnų Universalus daugiafunkcis centras;

1.2.2.4. Kalesninkų lopšelis-darželis;

1.2.2.5. Poškonių lopšelis-darželis.

**1.2.3.** Mokesčio netaikyti vasaros laikotarpiu, kai ikimokyklinio ugdymo įstaigos uždarytos ir tuo atveju, kai vaikas dėl ligos nelanko įstaigos visą mėnesį.

**2**. Patvirtinti Mokesčio už vaiko išlaikymą Šalčininkų rajono savivaldybės ikimokyklinio ugdymo įstaigose, įgyvendinančiose ikimokyklinio ir priešmokyklinio ugdymo programas, nustatymo tvarkos aprašą (pridedama).

**3.** Darbuotojų maitinimo (pietų) planinė norma - 1,01 EUR . Kaina skaičiuojama pagal vaikų maitinimo (pietų) dienos kainą.“

2. Kainos, nurodytos eurais, įsigalioja nuo euro įvedimo Lietuvos Respublikoje dienos.

Savivaldybės meras Zdzislav Palevič

SUDERINTA:

|  |  |
| --- | --- |
| Savivaldybės administracijos direktorius | Josif Rybak |

|  |  |  |
| --- | --- | --- |
| Suderinta:  Švietimo ir sporto skyriaus vedėja Regina Markevič | Suderinta:  Juridinio ir personalo skyriaus vedėja Vaclava Jelagina | Suderinta:  Biudžeto ir finansų skyriaus vedėja Jelena Uljanovič, Bendrojo skyriaus vyriausioji specialistė Rūta Balionienė |

Irina Aikovskaja, Švietimo ir sporto skyrius, tel. (8 380) 30 180,

el. paštas irina.aikovskaja@salcininkai.lt